མགོན་པོ་ཀླུ་སྒྲུབ་ཀྱི་ལང་ཀར་གཤེགས་པའི་མདོ་ལས།མིང་དུ་གདགས་པར་མ་མཛད་ན།འཇིག་རྟེན་ཐམས་ཅད་རྨོངས་པར་གྱུར།དེ་བས་རྨོངས་པ་སེལ་བའི་ཕྱིར།མགོན་པོས་མིང་དུ་གདགས་པར་མཛད།ཅེས་པ་ལྟར་བོད་མིའི་རིགས་རུས་འདོགས་ཚུལ་སྐོར་ལ་ཡང་མི་རིགས་ཀྱི་ཁྱད་ཆོས་གཏིང་ཟབ་མོ་ཡོད།གྱི་ལུང་བཀྲ་ཤིས་རྒྱ་མཚོས་མཛད་པའི་བོད་མི་གདུང་དྲུག་གི་རུས་མཛོད་མེ་ཏོག་སྐྱེད་ཚལ་དང་།ཆོས་འབྱུང་མཁས་པའི་དགའ་སྟོན་སོགས་ལས་བོད་ཁ་བ་གངས་ཅན་གྱི་སྤྱི་མེས་ཆེན་པོ་ཕ་སྤྲེའུ་བྱང་ཆུབ་དང་མ་བྲག་སྲིན་མོ་གཉིས་ཀྱིས་རང་གི་རུས་རྒྱུད་སྤྲེའུ་ཕྲུག་ལྔ་བརྒྱ་རུ་འཕེལ་བ་རྣམས་སེ་དང་རྨུ་༼དམུ་༽ལྡོང་དང་སྟོང་གི་རུས་ཆེན་བཞི་དང་།རུས་ཆུང་དབྲ་དང་འདྲུ་སྟེ་བོད་མིའུ་གདུང་དྲུག་ཏུ་བཀར་བ་དང་།དེའི་རྗེས་སུ་ཞང་པོ་རྒོ་ལྷ་རིགས་བསྣན་ཏེ་བདུན་དུ་བཀར།བོད་ཁ་བ་ཅན་མདོ་དབུས་ཁམས་གསུམ་གྱི་ཡུལ་གྲུ་འདི་ཡང་མི་བུ་གདུང་དྲུག་ཏུ་བགོས་པ་དང་།གཞན་ཡང་མི་བུ་གདུང་དྲུག་གི་དབྱེ་བ་འབྱེད་སྟངས་སྐོར་ལ་བེེ་སེར་ནང་དུ་དགའ།ལྡོང་།འབྲུ།དབྲ།ནེ་བོ།དཔལ་དང་བཅས་མི་བུ་གདུང་དྲུག་དུ་འབྱེ་ཚུལ་འདུགསྐབས་སུ་བབ་པའི་བརྗོད་བྱ་ནི་གཞུང་དེའི་ནང་བཙན་པོ་སྲོང་བཙན་གྱི་མེད་ན་མེད་པའི་བློན་པོ་བཞི་ལས་མགར་སྟོང་བཙན་གྱི་རུས་ཁུངས་ལ་ཡང་ལྷ་རིགས་སྒོ་དང་རྨུ་༼དམུ་༽ལས་མཆེད་པའི་འདོད་ཚུལ་མི་འདྲ་གཉིས་ཙམ་བྱུང་འདུགདེ་རྣམས་ཀྱང་མགར་གྱི་ཕོ་བྲང་དུ་གྲགས་པའི་གྱང་རོ་ཙམ་དང་དམངས་ཁྲོད་ཀྱི་ཤོད་རྒྱུན་ཙམ་ལས་མ་འདས།ལྷག་པར་མགར་སྟོང་བཙན་ནི་བོད་ཀྱི་ལོ་རྒྱུས་ཐོག་སྙན་གྲགས་ཆེ་ཞིང་།ཕོ་རྩལ་སྣ་དགུ་དང་ལྡན་པ།རྨད་དུ་བྱུང་བའི་ལྷག་བསམ་དང༌།ཞུམ་པ་མེད་པའི་སྙིང་སྟོབས་ཅན་ཞིག་ཡིན་པ།སྐུ་ཚེ་གཅིག་ལ་ཡུལ་གྲུ་མང་པོར་མཛད་པ་བསྐྱངས་པས།དེང་གི་ཆར་དེའི་རིགས་རྒྱུད་ཡིན་པར་གྲགས་མཁན་མང་པོ་ཡོད་པར་ཡ་མཚན་བྱེད་དགོས་མ་མཆིས།